জন্মের পর থেকেই সে সেলিব্রিটি। তার পিছনে ঘুরপাক খায় পাপারাৎজিরা, তাকে নিয়ে সদা-সর্বদা মশগুল মিডিয়া। এ সবের উপরে, তার নকল করেই তৈরি করা হয়েছে পুতুল, তৈমুর আলি খান এমনই এক খ্যাতজন। 
তৈমুরের আদলে তৈরি পুতুল নিয়ে প্রাথমিক প্রতিক্রিয়ায় বাবা সেফ আলি খান তেমন মাথা ঘামাননি বলেই জানা গিয়েছিল। পরে তৈমুরের দাদি শর্মিলা ঠাকুর এই নিয়ে অসন্তোষও প্রকাশ করেছিলেন। মোটের উপর, তৈমুরের পুতুল-রূপ নিয়ে তেমন ইতিবাচক কিছু ভাবেইনি তার পরিবার।

এই বিষয়ে অন্যান্য খবর

তৈমুর-পুতুল নিয়ে সারার বাড়াবাড়ি, রেগে আগুন শর্মিলা
বাজারে এল তৈমুর-পুতুল, শুনে কী বলছেন সেফ-করিনা


তৈমুর পুতুল নিয়ে এ বারে সরব হলেন মা করিনা কপূর খান। এক সর্বভারতীয় সংবাদমাধ্যমে প্রকাশিত প্রতিবেদন থেকে জানা গিয়েছে, সম্প্রতি জনপ্রিয় টিভি শো ‘কফি উইথ করণ’-এ কর্ণ জোহরের এক প্রশ্নের উত্তরে করিনা তাঁর মনোভাব ব্যক্ত করলেন তৈমুর পুতুল নিয়ে। 

করিনা ও তৈমুর, ফাইল ছবি
কর্ণ জোহর তৈমুর পুতুল নিয়ে করিনার কাছে প্রশ্ন রাখলে তিনি জানান, তৈমুর পুতুলকে মোটেই আসল তৈমুরের মতো তাঁর দেখতে লাগেনি। নীল চোখ, উসুখুসু চুলের এই পুতুল কেমন যেন ভৌতিক প্যাটার্নের। তৈমুর আলি খানের চাইতে তার সঙ্গে অনেক বেশি মিল হলিউড হরর মুভি সিরিজ ‘চাইল্ডস প্লে’-র ভৌতিক পুতুল ‘চাকি’-র। 
এর আগে কর্ণ জোহর তাঁর শোয়ে সারা আলি খানের কাছেও তৈমুর পুতুলের প্রসঙ্গ তুলেছিলেন। সারার কোলে একটি তৈমুর পুতুল বসিয়ে মজাও করা হয়েছিল এই শোয়ে। কিন্তু এবারে মা করিনা একেবারে গোড়াতেই দাবড়ে দিলেন ‘চাকি’-র মতো অস্বস্তিকর বিষয়কে এনে। 
পরে অবশ্য কর্ণ প্রসঙ্গ পাল্টান। তৈমুর পাপারাৎজিদের দিকেও সাড়া দেয়, বলেন তিনি। করিনা জানান। তৈমুর খুবই মিশুকে বাচ্চা। পাপারাৎজিদের প্রতিও সে হাত নাড়ে।